
Vojko Miklaušić rodio se 16. kolovoza 1916. u Velom Ratu na Dugom otoku. Otac 
mu je bio učitelj, pa je cijela obitelj 1922. dospjela u Lomnicu Donju nedaleko 
Zagreba. Od šeste godine Vojko sa svojom sestrom Nevom i roditeljima živi u 
Lomnici, gdje su i nastali svi njegovi zapisi. 

Bio je vrlo darovit dječak. Već u trećem razredu osnovne škole, samouk, svira 
harmonij. 

U gimnaziji se aktivno bavi športom i 1933. postaje juniorskim prvakom u ba- 
canju koplja u Hrvatskom akademskom klubu (HAŠK). 

Godine 1935. preuzima vodstvo lomničkoga pjevačkog zbora “Nova zora". 
Slušajući napjev neke starinske pjesme koju je izvodila prva pjevačica Reza 
Klenović, otvara mu se sluh za narodno blago. 

Dirigentski tečaj završava godine 1937. kod prof. Rudolfa Hatza. Svestrano talen- 
tiran, glazbeno, likovno, tehnički ..., ipak kao svoj životni poziv odabire tehnički 
fakultet (elektro strojarski smjer). No, u gimnaziji i na fakultetu uveseljuje svoje 
kolege karikaturama profesora u raznim školskim zgodama. 

Svu svoju studentsku praksu provodi na radio-postaji koja se 1955. nalazi u 
Gornjem gradu, na Markovu trgu. Direktor radio-postaje, prof. Vojko Sauf, s ve- 
likom naklonošću prati i Vojkov “hobi" skupljanja narodnog blaga. 

Na tehničkom fakultetu ostaje do 1941., ali ne diplomira zbog tegoba s vidom 
(“ispadanja vidnog polja") koje je bilo prvi znak do tada još neotkrivene bolesti 
multipne skleroze. 

Godine 1942. radi kao tehničar na poštanskoj radio-postaji u Velikoj Gorici pa, 
kako mu ta služba to dopušta, upisuje svoj omiljeni studij etnografije i kod prof. 
Gavazzija postaje primjerom studentima. No, 1943. raspušteni su svi fakulteti, a 
studenti pozvani u vojsku. Služi vojsku u Varaždinu gdje liječnici nakon dva 
mjeseca ustanovljuju multipnu sklerozu. 

Oslobođen vojne obveze, prima mjesto urednika narodne glazbe na radio-postaji 
u Zagrebu. Kao dobar organizator poslan je 1944. u Osijek gdje je urednik cijelog 
programa (domaćin radio-postaje) i urednik emisije “Za naše selo*. I tamo marlji- 
vo skuplja etno-građu. No, u kolovozu 1944. i u 1945. opet je u Zagrebu na starom 
mjestu urednika narodne glazbe. 

Ali, 1945. zbog nagla napredovanja bolesti radi na radio-postaji još samo kratko 

vrijeme kao vanjski suradnik, a zatim je mora napustiti zauvijek. Gotovo potpuno 
nemoćan, snalazi se za život na mnogo načina. Godine 1950. službeno je umirov- 
ljen. 
Više ne može obilaziti starije osobe i skupljati etno-blago, ali oni sada dolaze k 
njemu i prisjećaju se daleke prošlosti. Godine 1953. već je potpuno oduzet, no i na 
ortopedskim kolicima nastavlja iz ljudi izvlačiti prošlost, a članovi njegove obitelji 
to zapisuju. 


3957 


Umire 1963. u četrdeset i sedmoj godini nakon dvadeset godina bolesti, ne 
ostvarivši svoju veliku želju da sam sredi svoje zapise i objavi knjigu o turopolj- 
skoj kulturnoj baštini. 

Kao dirigent “Nove zore" Vojko je nastupio na nekoliko javnih smotra u Zagrebu. 
Na veliku radost pjevača zbor redovito pobjeđuje jer Vojko zna odabrati živ i 
dopadljiv repertoar. Godine 1957. “Nova zora“ pjeva na Radiju Zagreb. Godinu 
dana poslije Lomničani se natječu u notnom pjevanju na “Zagrebačkom zboru" 
(tada u Savskoj cesti). Strofu “To reče On, Bog Sabaot" četveroglasno obrađuju za 
dvije minute i opet pobjeđuju. Godine 1940. zbor gostuje u Splitu na otvorenju 
obnovljenoga Splitskog kazališta, a 1953., iako već jako nemoćan, Vojko uspije 
uvježbati svoje pjevače za smotru narodnih zborova u Puli gdje nastupa s “Tu- 
ropoljskom svadbom'". O tom je nastupu ostalo zabilježeno: “Dragi očko, draga 
majka, dragi braci i sestrice! Ovo ide naša Marič. Dragi moji mladići! Znaste kakov 
je Boži zakon: vezilo, ne razdružilo! Jena lubav, jena misel dok je Bog odsudil 
živlejne: svoju dečicu v Božjem strahu odraniti. Daj Vam Bog on stan de je sam 
Jezuš stal i ono veselje ko sam Jezuš šele! Bog nas se skup poživi! Bog posluni! ...?. 
Nakon tih riječi profesor iz skupa je rekao: ... aplauz 20.000 prisutnih, kao da je 
grom pukao u Arenu ...Opće priznata najbolja točka, tek se nije poklapala s naka- 
nama “priređivača“, te se je o tom šutilo. Ipak te uspomene u vremenu sve razum- 
ljivije govore. 

S obzirom na težak život Vojka Miklaušića i nevjerojatne napore koje je unatoč 
bolesti uložio u prikupljanje i obradu etnografske i muzikološke građe, njegova 
obitelj, koja mu je u tome pomagala, brižno čuva cjelokupnu ostavštinu. Bilo je 
više pokušaja da se ta građa, koja tvori privatnu zbirku Vojka Miklaušića djelo- 
mice objelodani. No, ti su pokušaji završili neuspjehom jer je obitelj nastojala 
zbirku objaviti kao cjelinu. Evo, to je napokon i uspjela. 

Nakon 1965. nitko od Vojkove obitelji više ne živi u Lomnici D. Ipak, uspomena 
na Vojka tako je živa, da 1991. Lomničani jednoj ulici u svojem selu daju ime Ulica 
Vojka Miklaušića. 

Još jedan znak pažnje iskazali su Lomničani svojem zborovođi. Naime, malo 
vrelo ispod lomničkih vinograda u podnožju brda Kostanjevec od 1946. nosi naziv 
“Vojkov zdenčec" 

